Aderlan Santos en la línia d'eixida - Blanquinegres.com | Blanquinegres.com
Blanquinegres , 4 Juliol, 2017
Aderlan Santos en la línia d’eixida
El central brasiler té moltes possibilitats de ser el pròxim en abandonar l’entitat valencianista. Aderlan, que encara no s’ha incorporat al treball perquè el club li ha donat dos dies més per a que es trobe un nou equip, ha rebut dues ofertes que tant el jugador com el club estan considerant.
Dos equips brasilers han preguntat pel defensa valencianista. El Sao Paulo, que sembla ser el millor posicionat, ha proposat una cessió d’any i mig amb possible oferta de compra de 4 milions d’euros. Tot i que l’operació podria estar tancada en unes hores, l’Internacional de Porto Alegre també reconeixia aquest matí una oferta per Aderlan molt similar a la del conjunt paulista.
Des del club volen desfer-se del central, que va costar 9,5 milions, perquè el seu rendiment mai s’ha ajustat al preu que es va pagar pel jugador. La neteja de vestidor continua a València i Aderlan Santos sembla ser el següent protagonista.